Nr.3668/27.03.2023

**Anunț concurs pentru post contractual conform H.G. 1336/2022**

Primăria comunei Feldru, cu sediul în Feldru, str. Vasile Nașcu, nr. 98, județul Bistrița - Năsăud, organizează concurs pentru ocuparea pe perioadă nedeterminată a unei funcții contractuale, de execuție, vacante, de agent agricol debutant, conform H.G. nr. 1336/08.11.2022.

Numărul de posturi: 1 posturi

Denumirea și nivelul posturilor scoase la concurs: agent agricol debutant, post vacant de execuție

Structura: Compartimentul Urbanism , Cadastru, Topografie și Agricultură

Perioada și durata timpului de lucru: 8 ore/zi, 40 ore/săptămână

Contract de muncă: se încheie pe perioadă nedeterminată

Documentele solicitate candidaților pentru întocmirea dosarului de concurs sunt următoarele:

a)formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual; - obligatoriu;

b) copia actului de identitate sau orice alt document care atestă identitatea, potrivit legii, aflate în termen de valabilitate;- obligatoriu;

c) copia certificatului de căsătorie sau a altui document prin care s-a realizat schimbarea de nume; - dacă este cazul;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică – se va prezenta copie după diploma de bacalaureat și copie după orice document legal care atestă dobândirea unor competențe informatice de operare pe calculator;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului – nu este cazul;

f) certificat de cazier judiciar sau, după caz, extrasul de pe cazierul judiciar; - obligatoriu;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;- obligatoriu; Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; - nu este cazul;

i) Curriculum Vitae, model comun european. – obligatoriu;

*Copiile de pe actele prevăzute mai sus literele de la b) la e) precum și copia certificatului de încadrare într-un grad de handicap se prezintă însoțite de documentele originale în vederea verificării conformității cu acestea.*

Locul de depunere a dosarului de concurs și datele de contact ale compartimentului care asigură organizarea și desfășurarea concursului:

Dosarele de concurs se depun la primăria comunei Feldru, str. Vasile Nașcu nr.98, județul Bistrița - Năsăud la Compartimentul relații publice, achiziții publice și asistență socială conform calendarului de concurs; date de contact: tel. 0263374399, email: primaria@feldru.ro; persoana de contact: Mureșan Grigore, consilier superior achiziții publice;

Condițiile generale de participare prevăzute de art. 15 la H.G. nr. 1336/28.10.2022

Pentru a ocupa un post contractual vacant, candidații trebuie să îndeplinească următoarele condiții generale, conform art. 15 al Regulamentului-cadru aprobat prin Hotărârea Guvernului nr. 1336/28.10.2022:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condițiile specifice necesare în vederea participării la concurs și a ocupării funcției contractuale stabilite pe baza atribuțiilor corespunzătoare postului;

Postul are atribuții executive în domeniul gestionării registrelor agricole pentru care se solicită:

- Studii medii absolvite cu diploma de bacalaureat ;

- Competențe de operare pe calculator;

Bibliografia și tematica:

- Norme tehnice din 23 ianuarie 2020 privind modul de completare a registrului agricol pentru perioada 2020-2024 aprobate prin [Ordinul nr. 25/1.382/37/1.642/14.297/746/2020](https://legislatie.just.ro/Public/DetaliiDocumentAfis/224803) publicat în Monitorul Oficial, partea I, nr. 307 din 13 aprilie 2020 - Titlul I Dispoziții generale;

- Legea 53/2003 – Codul muncii republicat cu referire la Obligațiile salariatului;

- Regulamentul de organizare și funcționare a Primăriei comunei Feldru aprobat prin Hotărârea Consiliului Local Feldru nr.57 din 26.11.2020 - Art. 38. - Atribuții - Registru Agricol;

Calendarul de desfășurare a concursului:

|  |  |  |
| --- | --- | --- |
| Nr.  crt. | Activități | Data și ora |
| 1 | Publicarea anunțului | 28.03.2023 |
| 2 | Data - limită şi ora până la care se pot depune dosarele de concurs | 29.03.2023 – 11.04.2023, până la orele 16.00 |
| 3 | Selecția dosarelor de către membrii comisiei de concurs | 12.04.2023, orele 09.00 |
| 4 | Afișarea rezultatelor selecției dosarelor | 12.04.2023, orele 09.30 |
| 5 | Primirea eventualelor contestațiilor privind rezultatele selecției dosarelor | 12.04.2023, orele 16.00 |
| 6 | Soluționarea eventualelor contestații și afișarea rezultatului soluționării contestațiilor | 13.04.2023, orele 10.00 - 16.00 |
| 7 | Data de desfășurare a probei scrise | 24.04.2023, orele 10.00 |
| 8 | Termen afișare rezultat probă scrisă | 24.04.2023, orele 16.00 |
| 9 | Termen primire contestații probă scrisă | 25.04.2023, orele 16.00 |
| 10 | Termen analizare și afișare rezultat contestații | 26.04.2023, orele 16.00 |
| 11 | Desfășurarea interviului\* | 27.04.2023, orele 10.00 |
| 12 | Comunicarea rezultatelor după susținerea interviului | 27.04.2023, orele 16.00 |
| 13 | Primirea eventualelor contestații privind rezultatul interviului | 28.04.2023, orele 11.00 |
| 14 | Soluționarea eventualelor contestații și afișarea rezultatului soluționării contestațiilor | 28.04.2023, orele 12.00 |
| 15 | Afișarea rezultatului final al concursului | 02.05.2023 orele 16.00 |

\* Interviul se susține într-un termen de 4 zile lucrătoare de la data susținerii probei scrise și/sau probei practice, după caz. Data și ora susținerii interviului se afișează obligatoriu odată cu rezultatele la proba scrisă și/sau practică, după caz.

PRIMAR

Țiolan Grigore

Data 27.03.2023